司马光
送伊阙王大夫歌
于嗟古之道邈即远兮，日陵夷而就衰。
群儒角逐异端竞进兮，圣涂榛枳幽昧而难知。
君独耻从众人之后兮，轩然高举远取而穷追。
拨去虹蜺汛扫氛浊兮，廓然乃得睹夫朝曦。
授邑於雒之南兮，始即学今得而施。
归风俗於醇厚兮，又何西门卓鲁之足为。
消奸化桀折牙杜蘖兮，寂不知其所之。
何者为令这德兮，黄童皓首接手而游嬉。
菽粟露积牛羊被野兮，百里独比於太古之时。
予愿解冠弃佩兮，受一廛於伊之野。
蓑身笠首兮，同邑民以熙熙。